

PROJEKTS uz 19.09.2024.

domē – 26.09.2024.

sagatavotājs un ziņotājs E. Kāpa

LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par nekustamo īpašumu un kustamas mantas nodošanu bezatlīdzības lietošanā SIA “Ādažu namsaimnieks” siltumapgādes funkciju nodrošināšanai**

Pašvaldību likuma 4. panta pirmās daļas 1. punkts nosaka, ka pašvaldības autonomā funkcija ir organizēt iedzīvotājiem ūdenssaimniecības, siltumapgādes pakalpojumus neatkarīgi no tā, kā īpašumā atrodas dzīvojamais fonds.

Ādažu novada pašvaldības dome 22.07.2022. pieņēma lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens””, un 26.04.2023. pieņēma lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, uzdodot pašvaldības aģentūrai “Carnikavas komunālserviss” (turpmāk - Aģentūra) nodot pašvaldības SIA “Ādažu namsaimnieks” Carnikavas pagasta centralizētās siltumapgādes funkcijas un nodot pašvaldības SIA “Ādažu ūdens” Carnikavas pagasta centralizētās ūdenssaimniecības funkcijas līdz 2024. gada 31. oktobrim.

Ādažu novada pašvaldības dome 26.09.2024. pieņēma lēmumu Nr. “Par grozījumiem sabiedrisko pakalpojumu līgumos ar SIA “Ādažu ūdens” un SIA “Ādažu namsaimnieks”, pilnvarojot SIA “Ādažu namsaimnieks” (turpmāk – Sabiedrība) ar 2024. gada 1. novembri sniegt siltumapgādes sabiedriskos pakalpojumus, t.sk. siltumražošanu Carnikavas pagasta Carnikavā.

Lai iedzīvotāji varētu saņemt nepārtrauktus, drošus un kvalitatīvus sabiedriskos pakalpojumus, un Sabiedrība varētu sniegt siltumenerģijas pārvades un sadales pakalpojumus, un siltumražošanu Carnikavā, saņemot atbilstošu licenci, Sabiedrībai ir jābūt tehniskajam nodrošinājumam, t.i. dokumentam, kas apliecina, ka siltumenerģijas pārvades un sadales pakalpojuma nodrošināšanai, un siltumražošanai nepieciešamie siltumtīkli un ēkas ir Sabiedrības lietošanā/ īpašumā. Līdz brīdim kamēr tiks sakārtoti dokumenti īpašumu un citas mantas ieguldīšanai Sabiedrības pamatkapitālā, nepieciešams noslēgt ar Sabiedrību nekustamo īpašumu un kustamās mantas bezatlīdzības lietošanas līgumu.

Publiskas personas finanšu līdzekļu un mantas izšķērdēšanas novēršanas likuma 5. panta pirmā daļa un otrās daļas 5.punkts nosaka, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā, izņemot kad publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai vai publiskas personas pakalpojumu sniegšanai. Tiesību subjekts, kam nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus.

Pamatojoties uz Pašvaldību likuma 4. panta pirmās daļas 1. punktu, likuma “Par sabiedrisko pakalpojumu regulatoriem” 1. pantu, 16. pantu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5.punktu, sesto daļu, Finanšu komitejas (18.09.2024.) atzinumu, Ādažu novada pašvaldības dome:

**NOLEMJ:**

* 1. Ar 2024. gada 1. novembri nodot SIA “Ādažu namsaimnieks” bezatlīdzības lietošanā pašvaldībai piederošos nekustamos īpašumus un kustamo mantu (abi kopā turpmāk saukta “manta”) saskaņā ar pievienoto sarakstu.
  2. Noteikt līguma termiņu - līdz brīdim, kamēr tiks sakārtoti dokumenti nekustamo īpašumu un kustamas mantas ieguldīšanai Sabiedrības pamatkapitālā, bet ne ilgāk kā līdz 2024. gada 31.decembrim.
  3. Noteikt mantas lietošanas mērķi – siltumapgādes funkcijas nodrošināšanai (siltumenerģijas pārvades un sadales pakalpojuma nodrošināšana, un siltumražošana) Carnikavas pagastā, Carnikavā.
  4. Noteikt, ka manta nododama atpakaļ pašvaldībai pēc līguma termiņa beigām, ja tas netiek pagarināts vai tiek izbeigts pirms termiņa.
  5. Juridiskajai un iepirkumu nodaļai līdz 2024. gada 4. oktobrim sagatavot līgumu par mantas bezatlīdzības nodošanu Sabiedrībai.
  6. Pašvaldības izpilddirektoram parakstīt līgumu un organizēt 1.punktā minētās pašvaldības mantas nodošanu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Noraksti:

JIN, CKS, ĀN, IDR @

Everita Kāpa, 25762764